Document ID: /roh_data/filtered/fineweb-2-filterrobots_roh.jsonl.gz/20436

L’effectiv cumpiglia passa 22'000 medias per creschieus ed iffaunts in lingua tu-das-cha, retorumauntscha, taliauna, francesa, inglaisa e portugaisa.
Vains darcho preschanto tips per ler, tadler u guarder.
Zieva haun tuottas e tuots giodieu il barat cun cafè e dutscharias.
Dapü fotografias ed ün cuort rapport as chatta cò.
Illa Baselgia avierta a Segl ho Anna Ratti preschanto "La chesa dals sömmis".
Sieu nouv cudesch ans maina i'l muond da raquints e dittas, sün aclas abandunedas, a la faira da Malögia e tar üna party da Goa.
Che saireda gratageda cun istorgias ed inscunters, musica e mumaints magics!
Daspö cuort vainsa ün nouv sistem da bibliotecas ed ün catalog online pü modern.
Ils avantags per Els:
- prolunger svess las medias imprastedas
- reserver medias
- tschercher cudeschs e dapü tar nus e tar otras bibliotecas grischunas
Impü clappan Els adüna ün e-mail cuort aunz la scadenza dal temp d'imprast.
Per dumandas stainsa gugent a disposiziun.
Ad es aunch'adüna pussibel da puster medias per telefon u e-mail.
Per la visita in biblioteca as drouva ün certificat Covid valabel.
Per plaschair preschanter il certificat ed üna carta d'identited tar nus.
Persunas sainza certificat paun adüna puster medias per e-mail u telefon.
Grazcha fich per Lur incletta!
Corina Huber e Seraina Bolt haun quinto our da la vita da lur mamma e legio cuorts töchs dal cudesch "Das grüne Seidentuch".
dapü as chatta cò
Zieva 10 ans da collavuraziun ans banduna nossa chera collega Madlen Hofstetter. Grazcha fich per tia cumpagnia e tuot il bun!
Daspö ils 1 avuost vains üna nouva collega, Brigitt Summermatter da San Murezzan. Ün cordiel bainvgnieu!
Eir nus essans preschaints sün Instagram:
La biblioteca vain purteda da la Fundaziun «Biblioteca Engiadinaisa».